CELEX: 32006R1789
Language: el
Date: 2006-12-05 00:00:00
Title: Κανονισμός (ΕΚ) αριθ. 1789/2006 της Επιτροπής, της 5ης Δεκεμβρίου 2006 , σχετικά με το άνοιγμα και τον τρόπο διαχείρισης της δασμολογικής ποσόστωσης για την εισαγωγή μπανανών του κωδικού ΣΟ 08030019 καταγωγής των χωρών ΑΚΕ για την περίοδο από 1ης Ιανουαρίου έως 31 Δεκεμβρίου 2007

6.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 339/3
            
         
      ΚΑΝΟΝΙΣΜΌΣ (ΕΚ) αριθ. 1789/2006 ΤΗΣ ΕΠΙΤΡΟΠΉΣ
   
   της 5ης Δεκεμβρίου 2006
   σχετικά με το άνοιγμα και τον τρόπο διαχείρισης της δασμολογικής ποσόστωσης για την εισαγωγή μπανανών του κωδικού ΣΟ 0803 00 19 καταγωγής των χωρών ΑΚΕ για την περίοδο από 1ης Ιανουαρίου έως 31 Δεκεμβρίου 2007
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1964/2005 του Συμβουλίου, της 29ης Νοεμβρίου 2005, σχετικά με τους δασμούς για τις μπανάνες (1), και ιδίως το άρθρο 2,
   Εκτιμώντας τα ακόλουθα:
   
               (1)
            
            
               Το άρθρο 1 παράγραφος 2 του κανονισμού (ΕΚ) αριθ. 1964/2005 προβλέπει ότι κάθε έτος από την 1η Ιανουαρίου ανοίγεται αυτόνομη δασμολογική ποσόστωση 775 000 τόνων καθαρού βάρους με μηδενικό δασμό για εισαγωγές μπανανών του κωδικού ΣΟ 0803 00 19 καταγωγής χωρών ΑΚΕ.
            
         
               (2)
            
            
               Συνεπώς, είναι αναγκαίο να ανοιχθεί η δασμολογική ποσόστωση που προβλέπεται από τον κανονισμό (ΕΚ) αριθ. 1964/2005 όσον αφορά το έτος 2007 και να καθοριστεί ο τρόπος διαχείρισής της για την περίοδο έως τις 31 Δεκεμβρίου 2007.
            
         
               (3)
            
            
               Όπως προβλέπεται και για τις μη προτιμησιακές εισαγωγές, πρέπει να θεσπιστεί μια μέθοδος διαχείρισης της εν λόγω δασμολογικής ποσόστωσης, προκειμένου να ευνοηθεί η ανάπτυξη του διεθνούς εμπορίου και η ομαλότερη ροή των συναλλαγών. Η πλέον ενδεδειγμένη προς το σκοπό αυτό μέθοδος είναι εκείνη της χρησιμοποίησης της ποσόστωσης με χρονολογική σειρά αποδοχής των δηλώσεων θέσης σε ελεύθερη κυκλοφορία (μέθοδος «εξυπηρέτησης κατά χρονική σειρά προτεραιότητας»). Ωστόσο, προκειμένου να εξασφαλιστεί η συνέχεια των συναλλαγών με τις χώρες ΑΚΕ και, ως εκ τούτου, ο ικανοποιητικός εφοδιασμός της κοινοτικής αγοράς αποφεύγοντας παράλληλα τις διαταράξεις των εμπορικών ροών, ο κανονισμός (ΕΚ) αριθ. 219/2006 της Επιτροπής (2) προβλέπει ότι ένα μέρος της δασμολογικής ποσόστωσης, προσωρινά, προορίζεται για τους εμπορευόμενους οι οποίοι εφοδίασαν την Κοινότητα με μπανάνες ΑΚΕ στο πλαίσιο του καθεστώτος εισαγωγών που ίσχυε προηγουμένως. Δεδομένου του προσωρινού χαρακτήρα της εν λόγω διάταξης, κρίνεται σκόπιμο αυτή να καταργηθεί σταδιακά και, συνεπώς, να διασφαλιστεί για το 2007 σημαντική αύξηση του μέρους της δασμολογικής ποσόστωσης που αποτελεί αντικείμενο διαχείρισης με βάση τη μέθοδο «εξυπηρέτησης κατά χρονική σειρά προτεραιότητας», αυξάνοντας το ποσοστό των εισαγωγών που διεξάγονται με βάση αυτό το καθεστώς από 60 % σε 81 %.
            
         
               (4)
            
            
               Ενδείκνυται συνεπώς να προβλεφθεί ότι συνολική ποσότητα 146 848 τόνων στο πλαίσιο της δασμολογικής ποσόστωσης πρέπει να αφορά τους εμπορευόμενους οι οποίοι όντως εισήγαγαν στην Κοινότητα μπανάνες καταγωγής χωρών ΑΚΕ κατά τη διάρκεια του 2006. Η διαχείριση του μέρους αυτού της δασμολογικής ποσόστωσης πρέπει να γίνεται μέσω των πιστοποιητικών εισαγωγής που εκδόθηκαν για κάθε εμπορευόμενο, κατ’ αναλογία των πιστοποιητικών που χορηγήθηκαν στους εν λόγω εμπορευόμενους δυνάμει του κεφαλαίου II του κανονισμού (ΕΚ) αριθ. 219/2006.
            
         
               (5)
            
            
               Δεδομένων των διαθέσιμων ποσοτήτων, πρέπει να τεθεί ανώτατο όριο στην αίτηση έκδοσης πιστοποιητικού που μπορεί να υποβάλει κάθε εμπορευόμενος για την περίοδο έως τις 31 Δεκεμβρίου 2007.
            
         
               (6)
            
            
               Η πρόσβαση στο εναπομένον μέρος της δασμολογικής ποσόστωσης πρέπει να είναι ελεύθερη για όλους τους εμπορευόμενους που είναι εγκατεστημένοι στην Κοινότητα σύμφωνα με την μέθοδο της «εξυπηρέτησης κατά χρονική σειρά προτεραιότητας», βάσει των άρθρων 308α, 308β και 308γ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3).
            
         
               (7)
            
            
               Για να επιτραπεί η έγκαιρη υποβολή των αιτήσεων έκδοσης πιστοποιητικών, πρέπει να προβλεφθεί η άμεση έναρξη ισχύος του παρόντος κανονισμού.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μπανανών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Αντικείμενο
   Η δασμολογική ποσόστωση εισαγωγής με μηδενικό δασμό μπανανών του κωδικού ΣΟ 0803 00 19 καταγωγής χωρών ΑΚΕ που προβλέπεται στο άρθρο 1 παράγραφος 2 του κανονισμού (ΕΚ) αριθ. 1964/2005 ανοίγεται για την περίοδο από 1ης Ιανουαρίου έως 31 Δεκεμβρίου 2007.
   Άρθρο 2
   Διαθέσιμες ποσότητες
   Οι διαθέσιμες ποσότητες της δασμολογικής ποσόστωσης ορίζονται σε 775 000 τόνους, εκ των οποίων:
   
               α)
            
            
               η διαχείριση ποσότητας 146 848 τόνων πρέπει να γίνεται σύμφωνα με τις διατάξεις του κεφαλαίου II, με αύξοντα αριθμό 09.4164.
            
         
               β)
            
            
               η διαχείριση ποσότητας 628 152 τόνων πρέπει να γίνεται σύμφωνα με τις διατάξεις του κεφαλαίου III, με τους εξής αύξοντες αριθμούς: 09.1634, 09.1638, 09.1639, 09.1640, 09.1642, 09.1644.
            
         ΚΕΦΑΛΑΙΟ II
   ΕΙΣΑΓΩΓΕΣ ΤΩΝ ΠΟΣΟΤΗΤΩΝ ΠΟΥ ΠΡΟΒΛΕΠΟΝΤΑΙ ΣΤΟ άρθρο 2 ΣΤΟΙΧΕΙΟ α)
   Άρθρο 3
   Πιστοποιητικά εισαγωγής
   1.   Κάθε εισαγωγή στο πλαίσιο της ποσότητας που καθορίζεται στο άρθρο 2 στοιχείο α) υπόκειται στην προσκόμιση πιστοποιητικού εισαγωγής που εκδίδεται σύμφωνα με τις διατάξεις του παρόντος κεφαλαίου.
   2.   Οι διατάξεις του κανονισμού (ΕΚ) αριθ. 1291/2000 της Επιτροπής (4), με εξαίρεση το άρθρο 8 παράγραφοι 4 και 5, εφαρμόζονται με την επιφύλαξη των διατάξεων του παρόντος κανονισμού.
   Άρθρο 4
   Υποβολή αιτήσεων έκδοσης πιστοποιητικών
   1.   Αίτηση πιστοποιητικού εισαγωγής μπορούν να υποβάλλουν οι εμπορευόμενοι που είναι εγκατεστημένοι στην Κοινότητα και οι οποίοι, το 2006, εισήγαγαν όντως στην Κοινότητα μπανάνες καταγωγής χωρών ΑΚΕ βάσει των πιστοποιητικών που εκδόθηκαν δυνάμει του κεφαλαίου II του κανονισμού (ΕΚ) αριθ. 219/2006.
   2.   Οι αιτούμενες από έκαστο εμπορευόμενο ποσότητες δεν μπορούν να υπερβαίνουν το 110 % της ποσότητας που εισάγεται βάσει των πιστοποιητικών που του χορηγήθηκαν δυνάμει του κεφαλαίου II του κανονισμού (ΕΚ) αριθ. 219/2006.
   3.   Οι αιτήσεις πιστοποιητικών εισαγωγής υποβάλλονται από κάθε εμπορευόμενο στις 8 και 9 Ιανουαρίου 2007 στις αρμόδιες αρχές του κράτους μέλους που του χορήγησε το 2006 τα πιστοποιητικά εισαγωγής για τις ποσότητες που προβλέπονται στην παράγραφο 2.
   Οι αρμόδιες αρχές κάθε κράτους μέλους παρατίθενται στο παράρτημα. Ο εν λόγω κατάλογος τροποποιείται από την Επιτροπή κατόπιν σχετικού αιτήματος των ενδιαφερόμενων κρατών μελών.
   4.   Οι αιτήσεις έκδοσης πιστοποιητικού συνοδεύονται από αντίγραφο του ή των πιστοποιητικών που χρησιμοποιήθηκαν το 2006 για την εισαγωγή μπανανών καταγωγής χωρών ΑΚΕ, δεόντως θεωρημένων, και από έγγραφα που αποδεικνύουν την καταγωγή ΑΚΕ των ποσοτήτων που αναγράφονται στα πιστοποιητικά αυτά, καθώς και από απόδειξη σύστασης εγγύησης σύμφωνα με τον τίτλο III του κανονισμού (ΕΟΚ) αριθ. 2220/85 της Επιτροπής (5). Το ποσό της εγγύησης ανέρχεται σε 150 ευρώ ανά τόνο.
   5.   Οι αιτήσεις έκδοσης πιστοποιητικών που δεν υποβάλλονται σύμφωνα με τις διατάξεις του παρόντος άρθρου δεν γίνονται δεκτές.
   6.   Οι αιτήσεις έκδοσης πιστοποιητικών και τα πιστοποιητικά φέρουν στο τετραγωνίδιο αριθ. 20 την ένδειξη «πιστοποιητικό-κανονισμός (ΕΚ) αριθ. 1789/2006 — κεφάλαιο II».
   Άρθρο 5
   Έκδοση των πιστοποιητικών
   1.   Τα κράτη μέλη ανακοινώνουν στην Επιτροπή, το αργότερο στις 15 Ιανουαρίου 2007, τη συνολική ποσότητα για την οποία έχουν υποβληθεί αποδεκτές αιτήσεις έκδοσης πιστοποιητικών.
   2.   Εάν οι αιτούμενες ποσότητες υπερβαίνουν την ποσότητα που αναφέρεται στο άρθρο 2 στοιχείο α), η Επιτροπή καθορίζει, το αργότερο στις 18 Ιανουαρίου 2007, συντελεστή χορήγησης που εφαρμόζεται σε κάθε αίτηση έκδοσης πιστοποιητικού.
   3.   Οι αρμόδιες αρχές εκδίδουν τα πιστοποιητικά εισαγωγής από τις 22 Ιανουαρίου 2007, εφαρμόζοντας ενδεχομένως τον συντελεστή χορήγησης που προβλέπεται στην παράγραφο 2.
   4.   Εφόσον, σε περίπτωση εφαρμογής συντελεστή χορήγησης, το πιστοποιητικό εκδίδεται για ποσότητα μικρότερη της αιτούμενης, η εγγύηση που προβλέπεται στο άρθρο 4 παράγραφος 4 αποδεσμεύεται χωρίς καθυστέρηση για τη μη χορηγηθείσα ποσότητα.
   Άρθρο 6
   Διάρκεια ισχύος των πιστοποιητικών και ανακοινώσεις των κρατών μελών
   1.   Τα πιστοποιητικά εισαγωγής που εκδίδονται σύμφωνα με το άρθρο 5 παράγραφος 3 ισχύουν έως τις 31 Δεκεμβρίου 2007.
   2.   Από τον Φεβρουαρίου 2007 μέχρι τον Ιανουάριο 2008 συμπεριλαμβανομένου, τα κράτη μέλη ανακοινώνουν στην Επιτροπή, το αργότερο στις 15 εκάστου μηνός, τις ποσότητες μπανανών που τέθηκαν σε ελεύθερη κυκλοφορία κατά τη διάρκεια του προηγουμένου μηνός, βάσει των πιστοποιητικών που εκδόθηκαν σύμφωνα με το άρθρο 5 παράγραφος 3.
   Οι πληροφορίες που αναφέρονται στο πρώτο εδάφιο αποστέλλονται μέσω του ηλεκτρονικού συστήματος που υποδεικνύεται από την Επιτροπή.
   3.   Τα κράτη μέλη διαβιβάζουν στην Επιτροπή, το αργότερο στις 26 Ιανουαρίου 2007, τον κατάλογο των εμπορευόμενων των οποίων οι δραστηριότητες εμπίπτουν στον παρόντα κανονισμό.
   Η Επιτροπή μπορεί να κοινοποιήσει τους εν λόγω καταλόγους στα άλλα κράτη μέλη.
   Άρθρο 7
   Διατυπώσεις σχετικά με τη θέση σε ελεύθερη κυκλοφορία
   1.   Τα τελωνεία στα οποία υποβάλλονται οι διασαφήσεις εισαγωγής με σκοπό τη θέση σε ελεύθερη κυκλοφορία των μπανανών:
   
               α)
            
            
               τηρούν αντίγραφο κάθε πιστοποιητικού και αποσπάσματος πιστοποιητικού εισαγωγής που έχει καταλογιστεί κατά την αποδοχή της δήλωσης θέσης σε ελεύθερη κυκλοφορία και
            
         
               β)
            
            
               διαβιβάζουν, στο τέλος κάθε δεκαπενθημέρου, ένα δεύτερο αντίγραφο κάθε πιστοποιητικού και αποσπάσματος πιστοποιητικού εισαγωγής που έχει καταλογιστεί στις αρχές του οικείου κράτους μέλους οι οποίες παρατίθενται στο παράρτημα.
            
         2.   Οι αρχές που αναφέρονται στην παράγραφο 1 στοιχείο β) διαβιβάζουν στο τέλος κάθε δεκαπενθημέρου αντίγραφο των πιστοποιητικών και των αποσπασμάτων που έλαβαν στις αρμόδιες αρχές των κρατών μελών που παρατίθενται στον κατάλογο και εξέδωσαν τα εν λόγω έγγραφα.
   3.   Σε περίπτωση αμφιβολιών ως προς την αυθεντικότητα του πιστοποιητικού, του αποσπάσματος ή οιωνδήποτε πληροφοριών ή υπογραφών που αναγράφονται στα υποβαλλόμενα έγγραφα, ή αμφιβολιών ως προς την ταυτότητα των εμπορευόμενων που διεκπεραιώνουν τις διατυπώσεις για τη θέση σε ελεύθερη κυκλοφορία ή για λογαριασμό των οποίων διεκπεραιώνονται οι εν λόγω διατυπώσεις, καθώς και σε περίπτωση που υπάρχουν υπόνοιες παρατυπιών, τα τελωνεία στα οποία υποβλήθηκαν τα εν λόγω έγγραφα ενημερώνουν πάραυτα τις αρμόδιες αρχές του οικείου κράτους μέλους. Οι εν λόγω αρχές διαβιβάζουν αμέσως τις σχετικές πληροφορίες στις αρμόδιες αρχές του κράτους μέλους που εξέδωσε τα έγγραφα και στην Επιτροπή, με σκοπό τη διεξαγωγή διεξοδικού ελέγχου.
   4.   Με βάση τις πληροφορίες που έλαβαν κατ’ εφαρμογή των παραγράφων 1, 2 και 3, οι αρμόδιες αρχές των κρατών μελών που παρατίθενται στο παράρτημα διενεργούν τους απαραίτητους επιπρόσθετους ελέγχους προκειμένου να διασφαλίσουν την ορθή διαχείριση του καθεστώτος δασμολογικών ποσοστώσεων, ιδίως δε την εξακρίβωση των ποσοτήτων που εισήχθησαν στο πλαίσιο του εν λόγω καθεστώτος, προβαίνοντας σε επακριβή σύγκριση των πιστοποιητικών και των αποσπασμάτων που εκδόθηκαν με τα πιστοποιητικά και τα αποσπάσματα που χρησιμοποιήθηκαν. Για τον σκοπό αυτό, εξακριβώνουν κυρίως την αυθεντικότητα και τη συμβατότητα των εγγράφων που χρησιμοποιήθηκαν, καθώς και τη χρήση των εγγράφων από εμπορευόμενους.
   ΚΕΦΑΛΑΙΟ III
   ΕΙΣΑΓΩΓΕΣ ΤΩΝ ΠΟΣΟΤΗΤΩΝ ΠΟΥ ΠΡΟΒΛΕΠΟΝΤΑΙ ΣΤΟ άρθρο 2 ΣΤΟΙΧΕΙΟ β)
   Άρθρο 8
   Τρόπος διαχείρισης
   1.   Η ποσότητα που προβλέπεται στο άρθρο 2 στοιχείο β) υποδιαιρείται σε έξι μερίδες των 104 692 τόνων εκάστη, ως εξής:
   
               Αύξων αριθμός
            
            
               Περίοδος ποσόστωσης
            
         
               09.1634
            
            
               Από 1ης Ιανουαρίου έως 28 Φεβρουαρίου
            
         
               09.1638
            
            
               Από 1ης Μαρτίου έως 30 Απριλίου
            
         
               09.1639
            
            
               Από 1ης Μαΐου έως 30 Ιουνίου
            
         
               09.1640
            
            
               Από 1ης Ιουλίου έως 31 Αυγούστου
            
         
               09.1642
            
            
               Από 1ης Σεπτεμβρίου έως 31 Οκτωβρίου
            
         
               09.1644
            
            
               Από 1ης Νοεμβρίου έως 31 Δεκεμβρίου
            
         2.   Η διαχείριση των μερίδων που αναφέρονται στην παράγραφο 1 γίνεται σύμφωνα με τις διατάξεις των άρθρων 308 α, 308 β και 308 γ του κανονισμού (ΕΟΚ) αριθ. 2454/93.
   ΚΕΦΑΛΑΙΟ IV
   ΤΕΛΙΚΕΣ ΔΙΑΤΑΞΕΙΣ
   Άρθρο 9
   Έναρξη ισχύος
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 316 της 2.12.2005, σ. 1.
   
      (2)  ΕΕ L 38 της 9.2.2006, σ. 22. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1261/2006 (ΕΕ L 230 της 24.8.2006, σ. 3).
   
      (3)  ΕΕ L 253 της 11.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 402/2006 (ΕΕ L 70 της 9.3.2006, σ. 35).
   
      (4)  ΕΕ L 152 της 24.6.2000, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1282/2006 (ΕΕ L 234 της 29.8.2006, σ. 4).
   
      (5)  ΕΕ L 205 της 3.8.1985, σ. 5. Κανονισμός όπως τροποποιήθηκε τελευταία με τον κανονισμό (ΕΚ) αριθ. 673/2004 (ΕΕ L 105 της 14.4.2004, σ. 17).
   
      ΠΑΡΑΡΤΗΜΑ
      Αρμόδιες αρχές των κρατών μελών:
      
                   
               
               
                  
                     Βέλγιο
                  
                  
                              Bureau d'intervention et de restitution belge/Belgisch Interventie- en Restitutiebureau
                           
                        
                              Rue de Trèves, 82/Trierstraat 82
                           
                        
                              B-1040 Bruxelles/Brussel
                           
                        
            
                   
               
               
                  
                     Τσεχική Δημοκρατία
                  
                  
                              Státní zemědělský intervenční fond
                           
                        
                              Ve Smečkách 33
                           
                        
                              CZ-110 00 Praha 1
                           
                        
            
                   
               
               
                  
                     Δανία
                  
                  
                              Ministeriet for Fødevarer, Landbrug og Fiskeri
                           
                        
                              Direktoratet for Fødevareerhverv; Eksportstøttekontoret
                           
                        
                              Nyropsgade 30
                           
                        
                              DK-1780 København V
                           
                        
            
                   
               
               
                  
                     Γερμανία
                  
                  
                              Bundesanstalt für Landwirtschaft und Ernährung
                           
                        
                              Referat 322
                           
                        
                              Deichmanns Aue 29
                           
                        
                              D-53179 Bonn
                           
                        
            
                   
               
               
                  
                     Εσθονία
                  
                  
                              Põllumajanduse Registrite ja Informatsiooni Amet
                           
                        
                              Toetuste osakond, kaubandustoetuste büroo
                           
                        
                              Narva mnt 3
                           
                        
                              EE-51009 Tartu
                           
                        
            
                   
               
               
                  
                     Ελλάδα
                  
                  
                              OKEPEKE (ex-GEDIDAGEP)
                           
                        
                              Directorate Fruits and Vegetables, Wine and Industrial Products
                           
                        
                              241, Acharnon Street
                           
                        
                              GR-10446 Athens
                           
                        
                              ΟΠΕΚΕΠΕ
                           
                        
                              Δ/νση οπωροκηπευτικών, αμπελοοινικών και βιομηχανικών προϊόντων
                           
                        
                              Αχαρνών 2
                           
                        
                              Τ.Κ. 10446, Αθήνα
                           
                        
            
                   
               
               
                  
                     Ισπανία
                  
                  
                              Ministerio de Industria, Turismo y Comercio
                           
                        
                              Secretaría General de Comercio Exterior
                           
                        
                              Paseo de la Castellana, 162
                           
                        
                              E-28046 Madrid
                           
                        
            
                   
               
               
                  
                     Γαλλία
                  
                  
                              Office de développement de l'économie agricole des départements d'outre-mer (Odeadom)
                           
                        
                              46-48, rue de Lagny
                           
                        
                              F-93104 Montreuil Cedex
                           
                        
            
                   
               
               
                  
                     Ιρλανδία
                  
                  
                              Department of Agriculture & Food
                           
                        
                              Crops Policy & State Bodies Division
                           
                        
                              Agriculture House (3W)
                           
                        
                              Kildare Street
                           
                        
                              Dublin 2
                           
                        
                              Ireland
                           
                        
            
                   
               
               
                  
                     Ιταλία
                  
                  
                              Ministero del Commercio internazionale
                           
                        
                              Direzione generale per la Politica commerciale — Div. II
                           
                        
                              Viale Boston, 25
                           
                        
                              I-00144 Roma
                           
                        
            
                   
               
               
                  
                     Κύπρος
                  
                  
                              Υπουργείο Εμπορίου, Βιομηχανίας και Τουρισμού
                           
                        
                              Μονάδα Αδειών Εισαγωγών — Εξαγωγών
                           
                        
                              CY 1421 Κύπρος
                           
                        
                              Ministry of Commerce, Industry and Tourism
                           
                        
                              Import & Export Licensing Unit
                           
                        
                              CY 1421 Cyprus
                           
                        
            
                   
               
               
                  
                     Λεττονία
                  
                  
                              Zemkopības ministrijas
                           
                        
                              Lauku atbalsta dienests
                           
                        
                              Tirdzniecības mehānismu departaments
                           
                        
                              Licenču daļa
                           
                        
                              Republikas laukums 2
                           
                        
                              LV-1981 Rīga
                           
                        
            
                   
               
               
                  
                     Λιθουανία
                  
                  
                              Nacionalinė mokėjimo agentūra
                           
                        
                              Užsienio prekybos departamentas
                           
                        
                              Blindžių g. 17
                           
                        
                              LT-08111 Vilnius
                           
                        
            
                   
               
               
                  
                     Λουξεμβούργο
                  
                  
                              Direction des douanes et accises
                           
                        
                              Division «douane/valeur»
                           
                        
                              26, place de la Gare
                           
                        
                              L-1616 Luxembourg
                           
                        
            
                   
               
               
                  
                     Ουγγαρία
                  
                  
                              Magyar Kereskedelmi Engedélyezési Hivatal
                           
                        
                              Margit krt. 85
                           
                        
                              HU-1024 Budapest
                           
                        
            
                   
               
               
                  
                     Μάλτα
                  
                  
                              Ministeru ghall-Affarijiet Rurali u l-Ambjent
                           
                        
                              Divizjoni tas-Servizzi Agrikoli u Zvilupp Rurali
                           
                        
                              Agenzija tal-Pagamenti
                           
                        
                              Trade Mechanisims
                           
                        
                              Centru Nazzjonali tas Servizzi Agrikoli u Zvilupp Rurali Ghammieri
                           
                        
                              Marsa CMR 02 Malta
                           
                        
            
                   
               
               
                  
                     Κάτω Χώρες
                  
                  
                              Produktschap Tuinbouw
                           
                        
                              Louis Pasteurlaan 6
                           
                        
                              Postbus 280
                           
                        
                              2700 AG Zoetermeer
                           
                        
                              Nederland
                           
                        
            
                   
               
               
                  
                     Αυστρία
                  
                  
                              Agrarmarkt Austria
                           
                        
                              Dresdner Straße 70
                           
                        
                              A-1200 Wien
                           
                        
            
                   
               
               
                  
                     Πολωνία
                  
                  
                              Agencja Rynku Rolnego
                           
                        
                              Biuro Administrowania Obrotem Towarowym z Zagranicą
                           
                        
                              ul. Nowy Świat 6/12
                           
                        
                              00-400 Warszawa
                           
                        
                              Polska
                           
                        
            
                   
               
               
                  
                     Πορτογαλία
                  
                  
                              Ministério das Finanças e da Administração Pública
                           
                        
                              Direcção-Geral das Alfândegas e dos Impostos Especiais sobre o Consumo
                           
                        
                              Direcção de Serviços de Licenciamento
                           
                        
                              Rua Terreiro do Trigo — Edifício da Alfândega
                           
                        
                              P-1149-060 Lisboa
                           
                        
            
                   
               
               
                  
                     Σλοβενία
                  
                  
                              Agencija RS za kmetijske trge in razvoj podeželja
                           
                        
                              Oddelek za zunanjo trgovino
                           
                        
                              Dunajska cesta 160
                           
                        
                              SI-1000 Ljubljana
                           
                        
            
                   
               
               
                  
                     Σλοβακία
                  
                  
                              Pôdohospodárska platobná agentúra
                           
                        
                              Dobrovičova 12
                           
                        
                              815 26 Bratislava
                           
                        
                              Slovenská republika
                           
                        
            
                   
               
               
                  
                     Φινλανδία
                  
                  
                              Maa- ja Metsätalousministeriö
                           
                        
                              PL 30
                           
                        
                              FIN-00023 Valtioneuvosto, Helsinki
                           
                        
            
                   
               
               
                  
                     Σουηδία
                  
                  
                              Jordbruksverket
                           
                        
                              Interventionsenheten
                           
                        
                              S-551 82 Jönköping
                           
                        
            
                   
               
               
                  
                     Ηνωμένο Βασίλειο
                  
                  
                              Rural Payment Agency
                           
                        
                              External Trade Division
                           
                        
                              Lancaster House
                           
                        
                              Hampshire Court
                           
                        
                              Newcastle Upon Tyne
                           
                        
                              NE4 7YH
                           
                        
                              United Kingdom
                           
                        
            
                   
               
               
                  
                     Βουλγαρία
                  
                  
                              Министерство на земеделието и горите
                           
                        
                              Дирекция „Маркетинг и регулаторни режими“
                           
                        
                              Бул. „Христо Ботев“, 55
                           
                        
                              София, 1040
                           
                        
                              България
                           
                        
                              Ministry of Agriculture and Forestry
                           
                        
                              Marketing and Regulatory Regimes Directorate
                           
                        
                              55, Hristo Botev blvd.
                           
                        
                              Sofia, 1040
                           
                        
            
                   
               
               
                  
                     Ρουμανία
                  
                  
                              Agentia de Plati si Interventie pentru Agricultura
                           
                        
                              Directia de Masuri de Piata – Comert Exterior
                           
                        
                              B-dul Carol l nr. 17, sector 2
                           
                        
                              Bucuresti
                           
                        
                              Romania